OKRESNÁ PROKURATÚRA BARDEJOV 
Kellerova 7, 085 43 Bardejov

Číslo: Pv 155/16/7701	Bardejov 03.05.2016 
EEČ: 2-54-33-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Bardejov 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v  dobe od 01.01.2013 až doposiaľ v Zborove, okr. XXXXX a inde ako otec dieťaťa mal. XXXXX nar. XXXXX zverenej do osobnej starostlivosti matky XXXXX, nar. 24.05.1981, trvale bytom XXXXX, XXXXX č. XXXXX, okr. XXXXX, neprispieval pravidelne na jej výživu, hoci bol rozsudkom Okresnom súde v Bardejove pod č. 1P/162/02 zo dňa 27.02.2003, ktorý nadobudol právoplatnosť dňa 10.03.2003 zaviazaný prispievať na výživu XXXXX sumou po 100 Sk, po prepočte 3,32 eur vždy do 15. dňa v mesiaci k rukám matky maloletej, čím takto na výživnom doposiaľ dlhuje sumu vo výške 126,14 eur /3.800,-Sk/.	  
lebo zanikla trestnosť činu.  
 
Odôvodnenie:
Uznesením vyšetrovateľa PZ, Odboru kriminálnej polície v Bardejove zo dňa 29.02.2016 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa § 207 ods. 1, ods. 3, písm. b/ Trestného zákona, pre skutok, ktorý je uvedený vo výrokovej časti tohto uznesenia. 

	Vyšetrovateľ PZ podal dňa 28.04.2016 návrh na zastavenie trestného stíhania z dôvodu, že obvinený XXXXX uhradil celú dlžnú sumu výživného a to dňa 20.04.2016 XXXXX, pričom zaplatil sumu 135 eur, čím vyrovnal celý dlh na výživnom.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného XXXXX tak ako ho zaväzoval rozsudok Okresného súdu v Bardejove sp.zn. 1P 162/02 zo dňa 27.02.2003, ktorý nadobudol právoplatnosť dňa 10.03.2003, pričom oprávnená osoba a to mal. XXXXX, nar. XXXXX nebola vydaná nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Viktor Tomáš 
prokurátor